Enunțul în sine este corect, principiul este absolut incorect, pentru că prin decizia precedentă CCR a decis că procurorii nu pot ancheta oportunitatea adoptării unei OUG sau legi, nu pot ancheta împrejurările adoptării unei OUG sau a unei legi, după cum nu pot ancheta constituționalitatea", a declarat Toader.  Ministrul Justiției a explicat că instituția care trebuie să verifice dacă există sau nu un conflict juridic sau de natură constituțională, dacă o lege respectă sau nu Constituția este CCR, nu Înalta Curte, aceasta din urmă pronunțând decizii referitoare la conținutul normei și la modul în care ar trebui făcută practica ei unitară. „Noi vorbim despre sesizarea CCR care să verifice dacă există sau nu un conflict în acest sens", a precizat Toader.  Întrebat când va fi făcută, concret, această sesizare, ministrul Justiției a replicat că transmiterea efectivă a documentului este de competența Guvernului, dar că draftul va fi redactat la Ministerul Justiției și, cel mai probabil, va fi gata chiar luni.